題椿桂堂
作者：張伯垓
朝代：宋

paragraphs: 進士從來榮一第，至比梯雲仰攀桂。
弟兄罕見五枝芳，昔說竇郎今莫氏。
莫氏一門真可榮，二難三秀衆美并。
見聞歎羨不易及，往往笞兒親短檠。
堂下荷衣戲成伍，堂上椿齡奉慈母。
母夫人是月中娥，種得森森桂如許。
飛騰從此上天衢，豈但森森月桂如。
更看勳名相炤燿，連珠光彩奪星榆。